
PRELASCI PRAVOSLAVNIH VJERNIKA U KATOLIČKU CRKVU 
U VRIJEME NDH, 
S OSOBITIM OSVRTOM NA DOGAĐANJA U BOSANSKOJ KRAJINI 


Uvod 


Hrvati i Srbi, osim po nacionalnoj, razlikuju se i po vjerskoj pripadnosti. 
Hrvati su u velikoj većini pripadnici Katoličke, a Srbi Pravoslavne crkve. Vlasti 
Nezavisne Države Hrvatske (NDH) su išle za tim da se Srbi, kao nepoželjni u 
hrvatskoj državi, isele u Srbiju. A ako se to ne bi postiglo, držale su da se vjerska 
suprotstavljenost može ukloniti prelaskom Srba s pravoslavne na katoličku vjeru 
i pristupanjem u Katoličku crkvu. U tu svrhu je poglavnik dr. Ante Pavelić 3. 
svibnja 1941. donio Zakonsku odredbu o prijelazima s jedne vjere na drugu. Za te 
prijelaze, prema navedenoj Odredbi, tražilo se, i za valjanost prijelaza bilo 
potrebno, da stranka koja mijenja vjeru podnese pismenu prijavu upravnoj vlasti 
kotarske oblasti, odnosno gradskog poglavarstva o svojoj odluci, i da dobije 
potvrdu o toj prijavi, te da se potom ispune vjerski propisi one priznate 
vjeroispovijesti na koju stranka prelazi. 

A kako su u NDH bile priznate samo katolička, evangelička (protestantska) 
i muslimanska vjeroispovijest, pravoslavni vjernici i židovi su mogli preći na 
jednu od njih. 

Pored tog Poglavnikovog zakonodavnog akta, Ministarstvo bogoštovlja 1 
nastave je 27. svibnja 1941. donijelo Upute glede prijelaza s jedne vjere na 
drugu. U tim se Uputama, uz ostalo, određuje da na uredovne vlasti, tj. na 
katarsku oblast ili gradsko poglavarstvo, spada samo izdavanje potvrda dotičnoj 
stranci o njezinoj prijavi vjerozakonskog prijelaza (promjene vjere), a kada će, 
kako i pod kojim uvjetima ta stranka biti primljena u vjersku pripadnost druge 
priznate vjeroispovijesti, za koju je najavila svoj prijelaz, spada u brigu dotične 
stranke. 

Ti zakonodavni akti ondašnje hrvatske vlasti su, bez sumnje, bili za svaku 
osudu, jer su doveli do toga da su se mnogi pravoslavni Srbi, iz straha od 
progona, pa i za vlastiti život i život svojih obitelji, prijavljivali civilnim vlastima 
za napuštanje pravoslavne i prihvaćanje katoličke vjere, a vrlo rijetko islama. 

Katolička crkva, odnosno biskupi i svećenici, po sili zakona i po naravi 
stvari, morali su biti uključeni ili uvučeni u provedbu navedene Zakonske 
odredbe i Uputa, jer se radilo u primanju u Katoličku crkvu pravoslavnih i 
drugih vjernika koji su to tražili. 

Mislim da je važno znati, i pokušat ću u ovom izlaganju odgovoriti na 
pitanje: Kakav su stav i držanje u tom prijelazu imali Katolička crkva i njezini 
predstavnici? 


I. Optužbe protiv Katoličke crkve 


Još u vrijeme 2. svjetskog rata, a pogotovo odmah po njegovu završetku, 
optuživalo se Katoličku crkvu, najčešće iz propagandističkih protukatoličkih 
pobuda, a optužuje se još i danas, za sudjelovanje u nasilnom 'prekrštavanju' i 
'pokatoličenju' pravoslavnih vjernika. Godine 1946. u Zagrebu je objavljena 
knjiga: Dokumenti o protunarodnom radu 1 zločinima jednog dijela katoličkog 
klera, koju su redigirali i izdali Joža Horvat i Zdenko Stambuk, a u kojoj se 

nalazi i poglavlje naslovljeno: ,Uloga katoličkog klera u masovnom 
prekrštavanju Srba i u raspirivanju bratoubilačke, vjerske i nacionalne mržnje“ 
(str. 54-123). Viktor Novak je napisao opsežno djelo Magnum crimen i objavio ga 
u Zagrebu 1948. (a godine 1986. je u Beogradu tiskano reprint izdanje), i u 
njemu jedan dio, od čak 204 stranice (str. 601-804), nosi naslov: ,Teror i 
katoličenje“, u kojem Novak optužuje više katoličkih biskupa i svećenika za 
'prekrštavanje' i 'katoličenje' u NDH. /Novakov Magnum crimen (lat. naslov, a 
znači Veliki zločin), zbog mnogih krivotvorina u njemu, ispravnije bi bilo 
nasloviti Magnum mendacium (Velika la2)/. Te dvije knjige ostale su do danas 
glavni izvor za dokazivanje prekrštavanja, i to nasilnog, pravoslavnih vjernika 
Srba od strane Katoličke crkve. 

Optužbe o prekrštavanju pravoslavnih vjernika potpuno su besmislene i 
apsurdne. Prekrštavanja, bilo nasilnog bilo dragovoljnog, nikako nije moglo biti 
iz jednostavnog razloga što se krštenje jednom podijeljeno i primljeno valjano, 
bilo u Katoličkoj ili u Pravoslavnoj crkvi, ne može i ne smije ponavljati, ne može 
se nikoga prekrštavati ili ponovno krstiti. Iz toga jasno proizlazi da je posve 
krivo i zlonamjerno govoriti o prekrštavanju pravoslavnih vjernika od strane 
katoličkog klera ili svećenika u vrijeme NDH. Moglo se raditi, i može se govoriti 
samo o prelasku pravoslavnih vjernika iz Pravoslavne u Katoličku crkvu, ili o 
prijelazu s jedne vjere na drugu, kako glasi i odgovarajuća zakonska odredba 
poglavnika Pavelića, od 3. svibnja 1941. A tih prijelaza je u NDH bilo, kako 
pojedinačnih i pojedinih obitelji, tako i masovnih — čitavih sela. Ono što kod tih 
prijelaza u najviše slučajeva nije bilo uredu, jest činjenica da do njih nije dolazilo 
slobodno i iz vlastitog uvjerenja, nego iz straha od terora, pa i za vlastite živote. 

Ako je među pripadnicima klera Katoličke crkve bilo pojedinaca, a jest, koji 
se nisu ponašali u duhu i prema načelima Katoličke crkve, nego sukladno politici 
ondašnje hrvatske vlasti, ne može se govoriti, niti to izjednačavati sa stavom i 
držanjem Katoličke crkve na području NDH. 


II. Dogmatsko-kanonski stav Katoličke crkve o prihvaćanju i promjeni vjere 


Načelni stav Katoličke crkve u NDH u pogledu prelazaka inovjeraca na 
katoličku vjeru iznesen je u okružnici koju je, vezano uz Pavelićevu Zakonsku 
odredbu i uz Upute Ministarstva za bogoštovlje i nastavu o prijelazima s jedne 
Vjere na drugu, izdala 15. svibnja 1941. Kancelarija nadbiskupskog duhovnog 
stola u Zagrebu, a koja je upućena svećenicima svih biskupija u NDH. U toj 
okružnici se kao prvo i temeljno načelo iznosi: 

»Pristup u katoličku crkvu može se dopustiti samo onim osobama za koje 
postoji osvjedočenje, da to žele učiniti iskreno i s uvjerenjem o istinitosti naše 
svete vjere i o njenoj potrebi za spas duše. Vjera je unutarnja stvar slobodne 
savjesti te stoga na području vjerskog opredjeljenja treba da budu isključeni 
svi nečasni motivi“. 

Iz ovoga jasno slijedi da nije dopušteno nikoga prisiljavati da napusti svoju i 
prihvati neku drugu vjeru. Ako je bilo tko, i na bilo koji način prisiljavao 
pravoslavne vjernike, ili pripadnike bilo koje druge vjere da pređu na katoličku 
vjeru, radio je suprotno iznesenom načelu i protiv odredbe crkvene vlasti. 

Budući da su prijelazi pravoslavnih vjernika na katoličku vjeru djelovanjem 
ondašnjih civilnih hrvatskih vlasti uzeli velikoga maha, o tom pitanju se 
raspravljalo na plenarnom zasjedanju Biskupskih konferencija u Zagrebu 17. 
studenoga 1941., i tada je donesena rezolucija koju je potpisao predsjednik 
Biskupskih konferencija, nadb. Alojzije Stepinac, i koja je potom razaslana svim 


rimokatoličkim i grkokatoličkim župnim uredima. Iz te, veoma opsežne 

rezolucije, izdvajam samo nekoliko točaka: 
»l. Smatra se dogmatskim načelom, da rješidba svih pitanja koja se tiču 
crkvenog prijelaza grko-istočnjaka na katoličku vjeru, spada isključivo na 
kompetenciju Katoličke crkvene hijerarhije, koja je jedina ovlaštena po 
božanskom pravu i po kanonskim odredbama izdavati za te crkvene prijelaze 
direktive i propisivati im odredbe tako da je mimo crkvenog auktoriteta 
isključena svaka akcija u tom pogledu. 
2. Radi toga nitko osim Katoličke crkvene hijerarhije nema prava postavljati 
»misionare“, koji bi imali provoditi konversije grko-istočnjaka na katoličku 
vjeru. Svaki takav ,misionar“ mora dobiti misiju i jurisdikciju za svoj duhovni 
rad od mjesnog ordinarija. Prema tome je protudogmatski i protukanonski, da 
bez mjesnog ordinarijata — biskupa dobivaju ,misionari“ misiju od općinskog 
povjerenika, bilježnika ili načelnika (oblasnika), od ustaških dužnosnika, od 
Vjerskog Odsjeka Državnog ravnateljstva za ponovu ili koje druge svjetovne 
vlasti. 


Biel: 


8. U katoličku crkvu mogu se primati samo oni, koji bez svake sile potpuno 
slobodnom voljom prelaze iz unutarnjeg uvjerenja o istinitosti katoličke vjere i 
koji su u cijelosti udovoljili crkvenim propisima. 
Sastavljen je tada 1 posebni memorandum biskupa za Poglavnika, poslan 
20. studenoga, koji se sastojao od 3 dijela, a prvi je identičan rezoluciji upućenoj 
17. studenoga župnim uredima, iz kojega sam upravo citirao nekoliko točaka. 
Glede prijelaza pravoslavnih vjernika na katoličku vjeru Jugoslavensko 
poslanstvo je 9. siječnja 1942. interveniralo kod Svete Stolice. U odgovoru koji je 
na to dalo Državno tajništvo Svete Stolice 25. siječnja 1942., u svezi s prelaskom 
pravoslavnih na katoličku vjeru kaže se: 

»Prema načelima katoličke nauke obraćenje mora biti plod ne vanjske 
sile, nego unutrašnjeg osvjedočenja o istinama koje naučava katolička Crkva. 

Katolička Crkva zbog toga ne prima u svoje krilo nijednog odrasloga, koji 
traži da u nju stupi ili se želi u nju povratiti, ako nije potpuno svjestan 
važnosti i posljedica koraka, što ga želi učiniti. 

Dosljedno, činjenica, da najedanput velik broj hrvatskih pravoslavaca 
traži, da budu primljeni u krilo katoličke Crkve, nužno veoma zabrinjava 
hrvatski episkopat, koji je po naravi stvari pozvan da brani i štiti probitke 
katolika u Hrvatskoj. 

Pool 

Sveta Stolica sa svoje strane nije zanemarila naglasiti, da se imadu strogo 
opsluživati kanonski propisi i upute izdane o tom predmetu“.! 


Iz navedenih dokumenata Biskupskih konferencija NDH i izjave Državnog 
tajništva Svete Stolice posve je jasno: da se mora poštivati svačija vjerska 
sloboda i osobno uvjerenje, da se pitanje prijelaza pravoslavnih vjernika na 
katoličku vjeru uređuje samo božanskim pravom i kanonskim odredbama Crkve, 
i da se ne smije vršiti nikakva prisila u pogledu napuštanja ili prihvaćanja neke 
vjere. 


III. Neutemeljeno optuživanje pojedinih biskupa i svećenika u NDH 





I Vidi: Aleksa Benigar, A/ojzije Stepinac hrvatski kardinal, Rim, Ziral, 1974, str. 582. 

U dvjema naprijed spomenutim knjigama u više sudskih postupaka vođenih 
neposredno nakon 2. svjetskog rata protiv katoličkih svećenika optuživalo ih se 
da su u NDH vršili nasilna prekrštavanja, odnosno poticali pravoslavne na 
prelazak na katoličku vjeru. Navodim iz Novakove knjige franjevce i 
dijecezanske svećenike s ovoga područja! fra Velimir (Mile) Ilovača (str. 652), fra 
Bosiljko Gubo (str. 676-677), vič. Nikola Bilogrivić (str. 717-719), vič. Grga 
Blažević (str. 719), vič. Branimir Župančić (str. 725), te biskup fra Jozo Garić 
(str. 686-688). U montiranom procesu protiv zagrebačkog nadbiskupa Alojzija 
Stepinca, vođenom 1946. godine, jedna od točaka optužbe bila je provođenje 
nasilnog prekrštavanja pravoslavnih vjernika. 

Moram reći da nisam istraživao, i neću govoriti o tome jesu li, i koliko su 
takve optužbe protiv pojedinih pripadnika klera u Katoličkoj crkvi kod Hrvata 
utemeljene, i je li netko od službenika i predstavnika Katoličke crkve u NDH na 
bilo koji način direktno sudjelovao u bilo kakvom, makar moralnom, 
prisiljavanju pripadnika drugih vjera da svoju vjeru napuste i prijeđu u 
Katolički crkvu. 

Mene je zanimalo, i ovdje ću ukratko prikazati, kakvo je stvarno bilo držanje 
nekih katoličkih svećenika — franjevaca provincije Bosne Srebrene u mjestima u 
kojima je u sjeverozapadnoj Bosni, ili Bosanskoj Krajini, bilo najviše prelazaka 
pravoslavnih Srba u Katoličku crkvu. Prikazat ću rad nekih franjevaca- 
svećenika, koji ne samo da nisu nikoga silom prekrštavali, nego su u danim 
okolnostima i u političkoj situaciji NDH činili što im je bilo moguće, i koliko je 
bilo moguće, da pravoslavne vjernike zaštite od progona i ubijanja. Na takvo 
držanje ih je poticala već i njihova savjest i kršćanska ljubav, a kao pripadnike 
franjevačkog reda, obvezivale su ih i odredbe njihove vrhovne uprave. 

Vrijedno je te odredbe ovdje i navesti. Iz Generalne kurije franjevačkog reda 
u Rimu su 24. srpnja 1941. svim provincijalima hrvatskih franjevačkih 
provincija poslani na hrvatskom jeziku odgovarajući naputci, odnosno naredbe, 
među kojima je bila i ova: 

/8./ "Franjevci ne smiju imati nikakva udjela u nasilnom i masovnom 
prevađanju pravoslavnih na katoličku vjeru. Nikakvu pravoslavnu župu ne 
smiju primiti na upravu, sve da im je i preuzv. gg. mjesni Ordinariji ponude. 
Naravno, pojedinačni prijelazi na kat. vjeru iz uvjerenja i u punoj slobodi 
dozvoljeni su i poželjni danas kao i uvijek." 


Generalni ministar franjevačkog reda, Leonardo Maria Bello, uputio je iz 
Rima 8. rujna 1941. pismo provincijalu provincije Presvetog Otkupitelja, Split, 
fra Petru Grabiću, uz napomenu da prepisani primjerak toga pisma, koje je bilo 
na latinskom jeziku, dostavi ostalim provincijalima. U tome se pismu, između 
ostaloga, franjevcima skreće pozornost i nalaže: 

“U progonima i zlostavljanjima inovjeraca, ako bi se događali, neka 
nemaju nikakva udjela: naprotiv, slijedeći program Reda 'Mir i Dobro', svima, 
koliko mogu, neka iskazuju kršćansku ljubav, milosrđe i zaštitu".3 





2 Upute Mngp. OO. Provincijalima hrvatskih franjevačkih provincija sastavio je i u okružnom 
pismu poslao generalni definitor fra Dominik Mandić, hercegovački franjevac, koji je 1939. na 
generalnom kapitulu u Asizu izabran u vrhovnu upravu franjevačkog reda kao generalni 
definitor za područja i jezike slavensko-madžarski. Objavljene su u ediciji: Sabrana djela Dr. o. 
Dominika Mandića, sv. 12, Bazilije Pandžić, Zivotopis fra Dominika Mandića, Ziral, Chicago 
1994., str. 82-84. 

3 Arhiv franjevačkog provincijalata, Sarajevo, kutija: Generalna kurija. 


Da su se svi franjevci, uvijek i na svakom mjestu u NDH, u svemu 
pridržavali gornjih odredba, to ne mogu tvrditi, ali franjevcima samostanskog 
područja Petrićevac, od Banje Luke do Bihaća, ne mogu se staviti prigovori u 
pogledu njihova držanja u pitanju prijelaza pravoslavnih Srba na katoličku 
vjeru. Naprotiv, u područjima gdje je tih prijelaza bilo najviše, a to su bihaćko- 
cazinsko i banjolučko, držanje i postupci franjevaca bili su čovjekoljubivi i 
kršćanski dobrotvorni. Takvo je bilo djelovanje fra Viktora Sakića i fra Bosiljka 
Ljevara u Bihaću, fra Marijana Jakovljevića u srpskim selima cazinskog kraja, 
fra Ante Hrvata i fra Drage Prpića u župi Barlovci, i fra Ante Perkovića, 
gvardijana i župnika na Petrićevcu. Iz prikaza djelovanja tih franjevaca moći će 
se zaključiti o čemu se stvarno radilo, i vidjeti da u mjestima u kojima su oni 
djelovali uopće nije bilo nasilnog, niti bilo kakvog prekrštavanja. Radilo se jedino 
o prijelazu vjernika i krštenika s pravoslavne vjere na katoličku, ili o 
pristupanju iz Pravoslavne u Katoličku crkvu, ali ni to nije bilo pod prisilom sa 
strane predstavnika Crkve, nego na izričito traženje i molbe pravoslavnih Srba, 
s ciljem da ih se zaštiti od terora 1 da se spase njihovi životi. 


IV. Postupanje i djelovanje franjevaca samostanskog petrićevačkog distrikta 
Fra Viktor Šakić i fra Bosiljko Ljevar — u Bihaću 


Fra Viktor Šakić4 je bio župnik u Bihaću od 1937. do 1945. U vrijeme 
Drugog svjetskog rata iskazao se odvažnim zauzimanjem i dosljednim držanjem 
u zaštiti srpskog stanovništva. To potvrđuje Ljetopis zupe Bihać, u kojemu za 
njega piše da je tijekom čitavoga rata zalazio u pravoslavna sela te tješio, 
hrabrio i savjetovao narod da nipošto ne napušta svojih ognjišta, jer da će rat 
prohujati, da će opet nadoći normalna vremena i moći će zadovoljno živjeti na 
svojim posjedima.5 

U spomenutom ljetopisu također je zabilježeno kako je fra Viktor sastavio 
sažet izvještaj o svemu što se u Bihaću dešavalo sa Srbima i Židovima nakon 
dolaska Ljubomira Kvaternika za velikog župana,5 te da je otišao u Zagreb i taj 
izvještaj predao ministru Andriji Artukoviću, a i usmeno mu prikazao stanje. 
Artuković je brzom intervencijom kod Poglavnika postigao da je Kvaternik u 
roku od 24 sata, a bilo je to 11. rujna 1941., smijenjen s položaja i uklonjen iz 
Bihaća." O tome fra Viktorovom koraku imamo i svjedočanstvo Milana 
Vukmanovića, sudionik NOB-e, koji piše: "Zupnik Sakić morao je da obavještava 





4 Fra Viktor je rođen 8. listopada 1905. u selu Prijakovci, od oca Ive i Marije r. Lovrić. Krsno 
ime mu je bilo Marko, a fra Viktor je redovničko. Nakon završene osnovne škole u Dragočaju, 
odlazi u Franjevačko sjemenište u Visoko i tu pohađa klasičnu gimnaziju. Stupio je u franjevački 
red ulaskom u novicijat 14. srpnja 1925., te polaganjem jednostavnih zavjeta godinu dana 
kasnije. Studij filozofsko-teološki je svršavao u Sarajevu i u Zagrebu. Svečane redovničke zavjete 
je položio 17. srpnja 1929., a za svećenika je zaređen 23. listopada 1932. Djelujući u 
dušobrižništvu, bio je najprije kapelan na Petrićevcu (1933.-1934.) i u Bihaću (1934.-1936.), 
zatim župnik u Ivanjskoj (1936.-1937.), Bihaću (1937.-1945.), Petrićevcu (1945.-1955.), Sasini 
(1955.-1964.), Bihaću ponovno (1967.-1973.). Bio je u samostanu na Petrićevcu gvardijan (1945.- 
1955.). Umro je 14. veljače 1990. i sahranjen na «fratarskom groblju» nedaleko od spomenutog 
samostana. 

5 Vidi: Rkt. župni ured Bihać, Ljetopis župe Bihać, str. 24-25. 

5 Za župana imenovan početkom lipnja, a u Bihać došao sredinom lipnja 1941. 

7" Rkt. župni ured Bihać, Ljetopis Zupe Bihać, str.. 28. Vidi također: Bosiljko Ljevar, 
Autobiografski zapisi, str. 114-115, rukopis se nalazi u arhivu franjevačkog samostana 
Petrićevac (dalje: AFSP). Milan Vukmanović, "Ustaška vlast u Bihaću 1941. godine", u! Bihać u 
NOVIJOJ istoriji, Banja Luka 1987., t. I., str. 265, bilj. 29. 

biskupa fra Jozu Garića, predočavajući mu postojeće stanje i tražeći savjet šta da 
poduzme u interesu župe i vjernika, a najviše u interesu čovječnosti jer je župan 
Kvaternik smatran pokretačem zločina protiv Srba i Jevreja, a i terora protiv 
cjelokupnog stanovništva. Garić mu je odgovorio da lično ništa ne može učiniti, 
već mu predlaže da otputuje u Zagreb i tamo predoči težinu situacije 1 izdejstvuje 
Kvaternikovo smjenjivanje [...]. Bez obavještavanja ikoga Šakić je otputovao u 
Zagreb. Njegova intervencija je uspjela jer se, izgleda, samo tražio povod; kako 
drugačije objasniti istoga dana donesenu odluku da se Kvaternik smijeni".s 

Mnogi pravoslavni Srbi, da bi izbjegli progone i druga nasilja, javljali su se 
fra Viktoru za prijelaz na katoličku vjeru. I da spasi njihove živote, da ih sačuva 
od zlostavljanja i šikaniranja, fra Viktor je, kako stoji u spomenutom Ljetopisu, 
potajno dao tiskati i porazdijeliti pravoslavnim vjernicima 5.000 uvjerenja kojim 
je jamčio da su katolici, iako nikada nije nad njima vršio nikakvog formalnog 
čina prijelaza u Katoličku crkvu.? Fra Bosiljko Ljevar, koji je živio skupa s fra 
Viktorom i bio očevidac njegovih postupaka, pripovijeda u svojim 
Autobiogratskim zapisima kako je fra Viktoru, dok su se događala ubijanja oko 
Bihaća, došao jedan profesor pravoslavac, da su razgovarali o nedjelima koja se 
vrše nad narodom, ni krivim ni dužnim, te je saopćio da se sa svojom obitelji 
dogovorio da pređu u Katoličku crkvu. Fra Viktor je odštampao i dao mu potvrdu 
u kojoj je stajalo da je on sa svojom obitelji bez prisile prešao u Katoličku 
crkvu.1% Kako fra Bosiljko dalje piše, fra Viktor je mnogo takvih potvrda podijelio 
svijetu, i tako mnoge spasio.!! 

Vrlo zapaženu ulogu u pomaganju Srbima u Bihaću imao je i već spominjani 
fra Bosiljko Ljevar,!? dugogodišnji kateheta, a po potrebi predavač latinskog i 
francuskog jezika u bihaćkoj gimnaziji. 

To potvrđuje i sljedeći slučaj, koji se dogodio u lipnju 1941., a kojega fra 
Bosiljko opisuje u svojim Autobiogratskim zapisima.!" Gospodin Jovanović, 
trgovac Srbin iz Bosanske Krupe, pozvao je fra Bosiljka da mu dođe, jer ga nužno 
treba. Dok je na šalteru vadio kartu za vlak, iza njegovih leđa se pojavi policajac 
i obrati mu se upitom: “Velečasni, je li kod vas sve u redu?" Fra Bosiljko mu 
uzvrati: "Jest, zašto pitaš“. A policajac na to nastavi: "Jučer je gospodin 
Kvaternik izdao naređenje da nitko iz grada ne odlazi bez njegove dozvole“, na 





8 Milan Vukmanović, "Ustaški zločini na području Bihaća u ljeto 1941. godine", u! Bihać u 
novijoj istoriji (1918-1945), Banja Luka 1987., t. IL, str. 133. O svom odlasku u Zagreb i 
intervenciji za uklanjanje Kvaternika sa službe fra Viktor je jednom zgodom pričao i meni, piscu 
ovoga prikaza, a kad sam mu predložio da o tome nešto i napiše, nije to prihvatio. 

9 Vidi: Zsto, str. 24. 

10 AFSP, Bosiljko Ljevar, Autobiografski zapisi, str. .... 

U Vidi: Bosiljko Ljevar, Intervju dan mjesečniku Svjetlo riječi, Sarajevo, god. 1988, br. 69 
(prosinac), str. 7. 

12 Fra Bosiljko, krsno mu je ime bilo Petar, rođen je 3. lipnja 1896. u Sasini, od oca Mate i 
majke Marije r. Tomić. Osnovnu školu je završio u Sanskom Mostu, a gimnaziju u Franjevačkom 
sjemeništu u Visokom. Stupio je u franjevački red ulaskom u novicijat 1912. Jednostavne zavjete 
je položio 17. srpnja 1913., a svečane 17. srpnja 1916. Filozofiju i teologiju je studirao u Sarajevu, 
gdje je 30. svibnja 1920. zaređen za svećenika. Kao mladi svećenik dolazi 1921. u Bihać i tu 
ostaje sve do 1950., a vršio je u tamošnjoj gimnaziji službu katehete ili vjeroučitelja sve do kraja 
Drugog svjetskog rata, a jedno vrijeme je obavljao i službu ravnatelja gimnazije. U Bihaću je bio i 
župnik 1945./1946, i 1948. do 1950. Godine 1950. dolazi u samostan na Petrićevac i tu ostaje do 
zemljotresa 1969., kad odlazi i neko vrijeme boravi u franjevačkom samostanu u Fojnici, potom 
dolazi u župu Barlovce i tu boravi od 19783. do 1976., kad se vraća u obnovljeni samostan na 
Petrićevcu, u kojem ostaje do smrti, 1. rujna 1989. 

18 Taj slučaj spominje i Milan Vukmanović, "Ustaški zločini na području Bihaća u ljeto 1941. 
godine", u! Bihać u novijoj istoriji (1918-1945), t. II, str. 134, bilj. 142. 

što mu je fra Bosiljko odvratio da njemu ne treba dozvola gospodina Kvaternika i 
propusnica, jer je svećenik, i da u Krupu ide za svojim poslom. Kad je došao u 
Krupu u kuću gospodina Jovanovića, ovaj mu u razgovoru iznese svoju 
poteškoću: "Gospodine fra Bosiljko, mi se bosanski Srbi, kako vidite, nalazimo u 
bezizlaznom položaju pa da spasimo živote primorani smo potražiti zaštitu baš 
vas katoličkih svećenika. Čuo sam da se vas dvojica, župnik i vi, zauzimate i 
zalažete za naš svijet, a i moj Slobodan, bihaćki đak, mnogo nam je lijepo pričao 
o vama. Vjerovanje nam je isto i ako su Crkve različite. Sa svojom obitelji 
dogovorio sam se da pređemo u Katoličku crkvu, i smatram da neću radi toga 
sagriješiti. Pozvao sam Vas da me posavjetujete". Fra Bosiljko mu je na to 
odgovorio da je vezan poslom na gimnaziji, i da se ne može miješati u poslove 
koji na njega ne spadaju, ali je savjetovao što će učiniti. Rekao mu je da Krupa 
ne potpada pod katoličku župu Bihać, nego pod Bosanski Novi, pa da se u toj 
stvari obrati na tamošnjeg župnika, vlč. Grgu Blaževića, koji je fra Bosiljkov 
kolega iz osnovne škole, i sigurno će učiniti, ako ne više, svakako koliko i fra 
Bosiljko.!4 

Fra Bosiljko je zapisao još jednu zgodu koja govori o njegovu odnosu prema 
nekatolicima. On piše kako je po svršetku rata putovao iz Bihaća u Banja Luku, 
te kako se u Bosanskom Novom sreo sa svojim bivšim đakom Stjepanom 
Pavlovićem, koji je u to vrijeme bio sudac u Novom. Stjepan je tom zgodom rekao 
fra Bosiljku: "Mi smo katolici đaci opazili na Vama da ste prema nama bili puno 
stroži, nego prema pravoslavnima i muslimanima. Sad sam, međutim, vidio da 
ste imali pravo. Nas ste smatrali svojima pa nećemo zamjeriti jedni drugima, a 
prema pravoslavcima i muslimanima bili ste uvijek lijepi i nasmijani. Ali zato 
nitko nije digao glas protiv Vas, premda ste koji put i strogo govorili". 15 

O zauzimanju fra Viktora i fra Bosiljka za Srbe imamo i svjedočanstvo mr. 
Zdravka Dizdara. On kaže da je ustaškom pokretu u Bihaću pristupio mali broj 
Hrvata, a da je na to, "pored aktivnosti komunista utjecao i protest bihaćkih 
svećenika fra Viktora Šakića i fra Bosiljka Ljevara kod velikog župana 
Lj./ubomira/ Kvaternika, u avgustu 1941, protiv proganjanja i klanja srpskog 
naroda*.!6 Fra Bosiljku je 1972. dodijeljen Orden bratstva i jedinstva, te i to na 
svoj način pokazuje kakvo je bilo njegovo držanje prema pravoslavnim Srbima, 
kao i prema Židovima i muslimanima u Bihaću tijekom i poslije rata. 


Fra Marijan Jakovljević — u Cazinskom kraju 


Sredinom mjeseca listopada 1941. došla je u župni ured u Bihać delegacija 
Srba iz okolice Cazina i molila da k njima dođe jedan katolički svećenik, da ih 
štiti od nasilja i prijetnji kojima su bili izloženi. Fra Viktor i fra Bosiljko, zbog 
svojih službi, nisu mogli napustiti Bihać, pa se javio fra Marijan Jakovljević,17 





14 AFSP, Bosiljko Ljevar, Autobiografski zapisi, str. 114-116 
15 Svjetlo riječi, god. 1988., br., 69 (prosinac), str. 7. 


16 Zdravko Dizdar, "Bihaćka partijska organizacija 1941-1945", u! Bihać u novijoj istoriji (1918- 
1945), t. TI., str. 19. 


17 Fra Marijan, to mu je redovničko ime, a krsno je Mijo, rođen je u Priječanima, kod Banje 
Luke, 23. veljače 1880., od oca Jose Jakovljevića i majke Mande r. Ćosić. Osnovnu 
četverorazrednu školu je pohađao kod trapista opatije 'Marija Zvijezda', u Delibašinom Selu. Kao 
kandidat za franjevački red, gimnaziju je završio u Gučoj Gori; u franjevački novicijat je stupio 
1898., jednostavne redovničke zavjete je položio 16. kolovoza 1899., a svečane 21. rujna 1902. 
Studij filozofije i teologije je započeo u Kraljevoj Sutjesci 1899., a nastavio i završio u Rimu od 
1901. do 1908. U Rimu je 1906. položio i lektorski ispit iz biblike. Zaređen je za svećenika u 
Banjoj Luci 27. rujna 1903., a nakon toga je kraće vrijeme bio kapelan, te potom u nekoliko 


koji je po završetku svoje provincijalske službe u Sarajevu došao 1939. na 
Petrićevac, a početkom listopada 1941. iz Petrićevca otišao u Bihać za duhovnog 
pomoćnika. Odmah se spremio 1 s delegacijom pošao među pravoslavne vjernike, 
Srbe, u selima cazinskoga kotara.13 

Nakon što se privremeno smjestio u Cazin, poslije nekoliko dana je otišao u 
Banju Luku te izvijestio biskupa fra Jozu Garića o svom odlasku među 
pravoslavne Srbe koji su se već u velikom broju, ako ne i svi, bili prijavili 
hrvatskim vlastima u Bihaću za prijelaz s pravoslavne ili grkoistočne na 
katoličku vjeru. Biskup je odobrio njegov korak, i izdan mu je 31. listopada 1941. 
dekret kojim se imenuje i postavlja za privremenog dušobrižnika grkoistočnih 
prijelaznika u cazinskom kotaru.19 

Fra Marijan je službu na koju je postavljen shvatio ozbiljno 1 razvio je živu 
dušobrižničku djelatnost, poučavajući prijelaznike u vjeri, molitvama i crkvenom 
pjevanju, osobito djecu i mlade, slaveći za njih euharistiju i dijeleći im svete 
sakramente.2 O ozbiljnosti i težini fra Marijanove dušobrižničke službe govore 
već i sami podaci o broju onih koji su prešli na katoličku vjeru, a njih je početkom 
listopada 1942. bilo oko 3.250.21 





različitih razdoblja vršio službu profesora biblijskih znanosti i hebrejskoga jezika na filozofsko- 
teološkim učilištima franjevačke provincije Bosne Srebrene: u Gučoj Gori, Livnu, i Sarajevu 
(1904.-1912; 1917.-1919; 1923.-1934.). Bio je i rektor Franjevačke teologije u Sarajevu (1923.- 
1925.). Osobito u vrijeme profesorske službe bavio se i znanstvenim i spisateljskim radom. S 
hebrejskog jezika je preveo na hrvatski nekoliko mudrosnih knjiga Svetoga pisma Starog zavjeta. 
Pisao je članke vjerskog i povijesnog sadržaja, te egzegetske prikaze i rasprave s područja 
biblijskih znanosti i surađivao osobito u publikacijama! Serafinski perivoj, Glasnik sv. Ante, 
Bogoslovska smotra, i Franjevački vjesnik. Objavljena su mu i zasebna djela: Put spasenja ili 
treći svjetovni red S. O. Franje Asiškoga (g. 1911.); Vojska sv. Ante, Antina mladež (g. 1924.) i 
Gdje je istina (g. 1927.) 

Vršio je također pastoralne ili dušobrižničke službe. Osim već spomenute kapelanske, bio je 
kateheta na višoj djevojačkoj školi u Banjoj Luci (1912.-1917.), te župnik u Bihaću (1919.-1923.), 
Ivanjskoj (1934-1936), Petrićevcu (1936-1937). Obnašao je i različite redovničke službe: bio je 
predsjednik rezidencije u Sarajevu (1926.-1928.; 1932.-1934.), gvardijan na Petrićevcu (1936.- 
1937.), te definitor (1916.-1919.), kustos (1931.-1984.) i provincijal (1937.-1939.) u franjevačkoj 
provinciji Bosni Srebrenoj. Vidi: Marijan Karaula, Zrtve 1 mučenici, Sarajevo 1999., str. 156-158; 
Jurica Šalić, Franjevci sjeverozapadne Bosne, Bihać 2002., str. 53-60. 

18 Fra Bosiljko Ljevar, koji je dobro poznavao fra Marijana, i o njemu u svojim Autobiografskim 
zapisima napisao više zanimljivih zgoda, ovako opisuje fra Marijanov odlazak: “Jednog 
pazarnoga dana ponedjeljka dok smo bili za ručkom, dođe grupa pravoslavnih seljaka iz 
Cazinskog sreza a iz sela Jezero, Gata i Osredak, uznemireni i prestrašeni, i mole župnika da bi 
jedan svećenik došao trajno dok je rata i ostao kod njih jer vele da ne bi kakovi neodgovorni upali 
u naša sela pa nas poubijali". Fra Bosiljko dalje nastavlja, da on, kao kateheta u gimnaziji, ni 
župnik, a tada je župnik u Bihaću bio fra Viktor Šakić, nisu mogli napuštati svojih službi i 
odazvati se molbi srpskih seljaka iz okolice Cazina, a radilo se o pravoslavnim vjernicima koji su 
bili već izjavili nadležnim civilnim vlastima da žele preći na katoličku vjeru. Javio se fra Marijan 
da će poći s njima, te odmah natovario svoje stvari u kola s kojima su seljaci došli po svećenika, 
te krenuo s njima put Cazina. Vidi: AFSP, Bosiljko Ljevar, Autobiografski zapisi, str. 119. 

9 Vidi prijepis dopisa Biskupskog Ordinarijata u Banjoj Luci Ministarstvu pravosuđa i 
bogoštovlja — Odjel za bogoštovlje, br. 62/42, od 14 siječnja 1942., u: AFSP, spisi fra Marijana 
Jakovljevića. 

20 Vidi dopis Biskupskom Ordinarijatu u Banjoj Luci, od 28. veljače 1942., kopija postoji u: 
AFSP, spisi fra Marijana Jakovljevića. Fra Marijan opširno opisuje svoje dušobrižničko 
djelovanje među prelaznicima i u pismu upućenom fra Franji Lipovcu, u Sarajevu, pisano 5. 
lipnja 1942. Kopija pisma postoji u! AFSP, fra Marijanova dokumentacija. 

21 Prema iznesenim podacima u dopisu kojega je fra Marijan uputio 24. rujna 1942. Općinskom 
poglavarstvu u Cazinu, brojno stanje prijelaznika je bilo ovakvo: Cazin s Ostrošcem 64 osobe, 
Osredak - 6983, Vrelo - 594, Gradina — 305, Rujnica + 374, Gata Donja - 480, Gata Mala - 127, 
Gata Gornja - 248, Johovica i Vidovska - 491. Među prelaznike Osredka, Vrela i Gradine 

Iako je fra Marijan imao prvenstveno zadaću da među prijelaznicima na 
katoličku vjeru vrši svećeničku službu i udovoljava njihovim vjerskim i 
duhovnim potrebama, glavninu truda i svojih snaga on je ulagao u pomaganje, 
zaštitu i obranu ljudi od pljački i različitih oblika nasilja, pa i ubojstava, zbog 
čega su pravoslavni Srbi najviše i tražili katoličkog svećenika, da bude među 
njima. Fra Marijanu su se obraćali u svakoj svojoj nevolji, a on je bio neumoran i 
neustrašiv u brizi i zauzimanju za njihovu zaštitu i pomoć u svim potrebama. O 
tome postoji mnoštvo svjedočanstava i dokaza, bilo da se radi o sačuvanim 
originalnim, najobičnijim listićima papira običnih ljudi, na kojima su ispisivane 
njihove potrebe i zamolbe za pomoć, bilo da je riječ o sačuvanim kopijama fra 
Marijanovih privatnih pisama, ili o kopijama njegovih službenih dopisa 
crkvenim i ondašnjim državnim vlastima na različitoj razini.?? 

Fra Marijan, da bi izmolio za prijelaznike i Srbe zaštitu od nasilja, upućuje 
8. veljače 1942. dopis županu Velike županije Krbava i Psat u Bihaću, a tada je, 
poslije uklanjanja Ljubomira Kvaternika, župan bio Josip Barišić, prethodno 
župan Velike županije Bilo Gora, sa sjedištem u Bjelovaru. Taj svoj dopis 
započinje ovako: "Već peti mjesec potpisani sluša jade obraćenika u Cazinskom 
kotaru, te nema mira ni sna od grozota, kojih se naslušao“. Opisuje što je doznao 
od osoba, čija imena navodi, za koje kaže da im se mora vjerovati, te nabraja 
zlodjela koja im se čine, i na kraju moli: ,Kumim Vas svime najdražim i 
zaklinjem ljubavlju domovini: pomozite i spasavajte, ako Boga znate! Ne smije se 
ni časa čekati, inače sve propade, a narod će stradati. [...] Meni srce zamire od 
jada i brige. Strepim i za njih i za druge. Zato pomagajte, dok je vremena!"23 

O ratnim događanjima na cazinskom području i o teškom stanju 
prijelaznika fra Marjan je u više navrata izvješćivao Biskupski Ordinarijat u 
Banjoj Luci. U dopisu od 28. veljače 1942. ovako piše: "Toliki je strah zavladao, 
da mi ne daju ni časak otići od sebe. Jer, vele, ako vi odete, odmah će napasti i 
nas popaliti i poubijati.2“ A u dopisu od 17. ožujka 1942. piše: “Iako sam nedavno 





ubrojene su i izbjeglice koje su se tu sklonile iz Bukovice-Krndije, Marin Mosta, Pištalina i 
Čeralića. Rođenih i krštenih u Katoličkoj crkvi 1942. g. bilo je 70. Drugi dopis istom Općinskom 
poglavarstvu upućen je 8. listopada 1942., i prema njemu je u to vrijeme u općini cazinskoj 
rimokatolika (prijelaznika) — mještana i prebjega — bilo 1.656; u općini Tržac, prije Tržačka 
Raštela — bilo ih je 1.345; a u bihaćkom kotaru — 375; povrh toga bilo je još 95 djece rođene i 
krštene u 1941. i 1942., tako da je ukupno rimokatolika (prijelaznika) bilo 3.471. Umrlih je, kako 
je fra Marijan tada javio, bilo 15, a čak 215 nestalih za napadaja, što je skupa 230. Ako se taj broj 
oduzme od ukupnog broja 3.471, izlazi da je u svom dušobrižništvu imao 3.241 pravoslavna 
vjernika prešla na katoličku vjeru. Kopija obaju dopisa se nalaze u: AFSP, spisi fra Marijana 
Jakovljevića. 

22 Fra Marijan je svoje dopise i različite izvještaje upućivao Biskupskom Ordinarijatu u Banjoj 
Luci. Nakon Drugog svjetskog rata od strane jugoslavenske UDB-e 'pročešljavani' su arhivi 
osobito Biskupijskih Ordinarijata, pa tako i u Banjoj Luci. Iz njega su, uz mnoge druge, 
pokupljeni i odneseni svi dokumenti koje je fra Marijan slao Ordinarijatu, kao i svi drugi vezani 
uopće uz 'prekršatavnje Srba'. Sretna je okolnost da su u fra Marijanovoj ostavštini ostale 
sačuvane barem kopije ili prijepisi njegovih dopisa crkvenim vlastima i državnim službama 
NDH. Prema urudžbenim brojevima na sačuvanim kopijama dopisa i različitih potvrda i 
uvjerenja može se zaključiti da ih je kroz mjesece studeni i prosinac 1941. napisao više od 400, a 
u godini 1942. više od 2.000. Da nije radio ništa drugo, već i samo sastavljanje i pisanje službenih 
dopisa, izvještaja, potvrda 1 sl. pokazuju koliko je to bio velik posao. 

23 Kopija pisma u: AFSP, spisi fra Marijana Jakovljevića. 

%4 Kopija dopisa, upućenog 28. veljače 1942., u: AFSP, spisi fra Marijana Jakovljevića. Zlodjela 
četnika, s jedne strane, i u jednom selu, i muslimana, s druge, i u drugim selima, te stradanja 
nedužnoga naroda prikazao je i u svom pismu od 2. ožujka 1942. fra Franji Lipovcu. U njemu za 
muslimane kaže: *Navalili bi i na Vrelo, Osredak i Gradinu, da ja ovde ne stanujem i ne pazim. 

poslao izvještaj o stanju vjernika obraćenika u ovome kraju, ipak moram 
ponovno javiti Vašoj Preuzvišenosti: i da znadne s kakvim se neprilikama 
moram boriti, i da se zauzmete kod Poglavnika za jadnike, inače će svi biti 
istrijebljeni.“ Iznosi zatim slučajeve nasilja u više sela, pa na kraju kaže: “Tako 
je daleko otišlo, da ću morati najedanput u Zagreb do Poglavnika te mu sve 
ispričati 1 tražiti, da se jednom stane nakraj ovima nasiljima. U velikoj sam brizi 
za ove jadne obraćenike. Mene nije strah smrti, ali šta će biti od njih?"25 

O napadima na obraćenike, ubijanju i pljačkama pisao je fra Marijan 
županu župe Krbava i Psat i 8. ožujka 1942. Podsjeća da je prije mjesec dana 
izvijestio i tražio pomoć i zaštitu obraćenika u cazinskom kotaru, osobito za sela 
Donju Gatu i Vrelo, da je bilo neke pomoći, ali da se pljačkanje 1 dalje nastavlja. 
U tom svom dopisu pita: "Zar su vlasti zaboravile ljetošnji govor Poglavnika 
dužnostnicima? Zar se smije nekažnjivo plaćkati?", te na kraju upozorava i 
najavljuje: "Gospodine Župane! Ili neka se drži riječ Poglavnikova i vladina 
obećanja, ili će potpisani biti prisiljen tražiti zaštitu ravno kod Poglavnika".26 Na 
taj dopis župan je odgovorio 18. ožujka, i javio fra Marijanu: "Saobćuje se, da su 
izdati nalozi kotarskoj oblasti u Cazinu, da spriječi sve čine, koji se mogu 
obilježiti nasiljem nad mirnim i pokornim prijelaznicima bivšim  grko- 
istočnjacima na području kotara cazinskog i da proti eventualnih nasilnika 
postupa po zakonu'.27 

Fra Marijan je o zlodjelima nad pravoslavnim i srpskim stanovništvom, 
prijelaznicima na katoličku vjeru, pisao također predstojniku cazinskog kotara 
10. ožujka 1942., te u dopisu kaže: "Potpisani je par puta upozorio oblasti i na 
pogibelji 1 na nevolje obraćenika od grkoistočne vjere, koji su prešli na katoličku 
vjeru. Ti su obraćenici ljetos ljuto stradali, zatim jesenas, pa eto 1 sada stradaju. 
[...]. Potpisani je prekjuče upravio ponovni dopis na G. Zupana, da se ovi 
obraćenici zaštite od sjekiraša i plaćkaša, te čak dodao: 'Ili neka se drži riječ 
Poglavnikova i vladina obećanja, ili će potpisani tražiti zaštite kod samoga 
Poglavnika'. [...]". Fra Marijan ističe da je na njegovu zamolbu bila dodijeljena 
jedna vojna jedinica za zaštitu u Osredku, ali da od toga nije bilo velike koristi. 
Na obraćenike su nasrtali muslimani susjednih sela, pa fra Marijan na kraju 
moli: "Gospodine Predstojniče ne dajte, da nas sramote neuki i da bacaju ljagu 
na muslimanski svijet".25 

O fra Marijanovoj odvažnosti i odlučnosti da zaštiti srpski narod postoji 
zanimljivo svjedočanstvo u Ljetopisu zupe Bihać, a iu Autobiogratskim zapisima 
fra Bosiljka Ljevara. Jednog jutra, naime, skupio se narod kod škole u Osredku, 
u kojoj je fra Marijan boravio, jer se pročulo da će iz Cazina doći neka naoružana 
četa, pa su se bojali da bi mogli popaliti sela a ljude poubijati. Fra Marijan ih je 
smirivao, a zatim sa seoskim knezom krenuo u pravcu Cazina. Ubrzo su, doista, 
naišli na četu naoružanih vojnika koja je dolazila iz Cazina, da spriječi, kako su 
kazali, upad četnika u ta sela. Fra Marijan ih je uvjerio da četnici nisu zalazili u 


Zato govore, da treba mene, predstojnika Potočkoga i neke uglednije muslimane pobiti, jer da mi 
štitimo komuniste i četnike". Kopija pisma u! AFSP, fra Marijanova dokumentacija. 


25 Kopija dopisa u: AFSP, spisi fra Marijana Jakovljevića. 
26 Kopija pisma u: AFSP, spisi fra Marijana Jakovljevića.. 
27 Kopija pisma u: AFSP, spisi fra Marijana Jakovljevića. 
28 Dopis je upućen 10. ožujka 1942., a kopija postoji u! AFSP, spisi fra Marijana Jakovljevića. 

sela, niti će zalaziti dok je on tu. Na njegove riječi naoružana četa se vratila 
natrag u Cazin, a narod, kad je to doznao, razišao se opet svojim kućama.?? 


Fra Marijan je nastojao pomoći i zaštiti pojedine osobe u njihovim 
konkretnim nevoljama. Tako se zauzimao kod nadležnih vlasti da budu 
oslobođeni sumnji ili optužbi, i da se puste na slobodu neki koji su neopravdano 
stavljeni u zatvor.3% Mnogima koji su, radi sigurnosti i zaštite, osobne i svoje 
obitelji, od njega to zatražili, izdavao je uvjerenja o njihovoj vjeroispovijesti, 
čestitosti, poštenju i vjernosti Nezavisnoj Državi Hrvatskoj.?! Sastavljao je i 
pisao molbe nadležnim kotarskim vlastima da se pojedinim obiteljima ili 


29 Prenosim što je zapisano u spomenutom ljetopisu: "Jednog jutra, pričao je fra Marijan, 
probudi me žamor nekakav ispod prozora. Odgrnem zastor i vidim mnoštvo svijeta iskupilo se 
pred školom i zabrinuti potiho razgovaraju. Po njihovim licima spazio sam da su zbunjeni i 
uplašeni. Brzo se umijem, obujem i obučem te izađem pred njih. 'Šta je ljudi, zašto ste 
uznemireni?' Oni mi odgovore, da su čuli kako će toga jutra doći u njihova sela neka naoružana 
četa pa će, boje se, popaliti sela a njih poubijati, zato smo se ovdje sjatili da nas, ako možeš, 
obraniš. Ja sam ih najprije utješio i osokolio da se ne boje i ne strahuju, a onda sam za svaku 
sigurnost pozvao jednoga vremešnog čovjeka, negdašnjeg seoskog kneza iz Osredka da idemo 
pred tu četu. Knez je kasnije pričao, da je protrnuo od straha kad sam ga pozvao. 

Dalje nastavlja fra Marijan, krenuli smo put Cazina. Knez je neko vrijeme koracao uporedo sa 
mnom. Ja sam počeo pripaljivati cigaretu a on počeo zaostajati. Velim mu: 'Naprijed kneže! 
Naprijed! Ne boj se!' on se primaknu i upari sa mnom neko vrijeme a onda opet zaostade. Časak 
potom reče mi: 'Eno ih fra Marijane iza one okuke'! Dok je knez zaostajao ja sam išao prema 
njima, a oni, čitava četa, prema meni. Kad su bili dva tri koraka preda mnom, podignem desnu 
ruku i uzviknem : 'Stoj!' Oni odmah stadoše. Ja nastavim: 'Kuda momci? Jedan iz čete odvrati: 
'Čuli smo da u ta sela dolaze, ako već nijesu došli četnici, pa idemo da ih suzbijemo'. Ponovno 
dignem ruku uvis i pokazujući prema Cazinu uzviknem ljutito: 'Natrag, u Cazinu se znade da 
sam ja ovdje u ovim selima, jer sam se prijavio kod vlasti i dok sam ja ovdje, nikakvi četnici niti 
su ovamo dolazili niti će dolaziti'. Jedan iz čete javi se: 'Ako je tako, gospodine, kako vi tvrdite, 
onda zbilja četo, nema smisla da dalje idemo i vrate se. Oni u Cazin a mi školi, saopćim svijetu 
šta smo postigli. Narod raspoložen i radostan raziđe se kućama". Rkt. župni ured Bihać, Ljetopis 
Zupe Bihać, str. 38-39. Vidi također: AFSP, Bosiljko Ljevar, Autobiografski zapisi, str. 119-120. 

30 - Intervenirao je kod Mihajla Kadića, predstojnika u Cazinu, za Iliju Vukovića, sina Luke, iz 
Osredka, kojeg je poštarica iz Raštela prijavila da je bio, i da ga je ona vidjela u Raštelima, selu 
pod četničkom vlašću. Fra Marijan za Iliju piše: "Svi svjedoče, da je on čestit i da nije moguće, što 
mu se pripisuje, već da je to pometnja i zamjena o napadima na neke kuće, na ljude koji rade na 
njivi, i o pljački u Donjoj Gati. [...] Molim da se stvar ispita i pozovu svjedoci iz Osredka i Vrela, 
da on nevin ne bi stradao. Branko Vojnović zna za sve koji su ga toga dana vidjali". Kopija 
potvrde izdane 1. ožujka 1942. u: AFSP, spisi fra Marijana Jakovljevića. 

- Napisao je i dao uvjerenje da Dušan Cimeša, pok. Miće, nije iz Donje Gate pobjegao među 
četnike ili partizane, nego da je, bojeći se za svoj život od napadača, došao u Osredak svojoj sestri 
Milki Grbić, i da pošteno živi u Osredku. U Dušanovoj kući u Donjoj Gati žene su iskopale rov da 
u njega sakriju robu od pljačkaša, koji su se često zalijetali u to selo i odnosili sve, a bile su 
optužene da je rov za četnike i partizane. "Nije rov iskopan", piše fra Marijan, "da se kriju 
neprijatelji države, nego radi nevolje, koja ih uvijek snalazi". Kopija uvjerenja napisanog 4. 
svibnja 1942. u: AFSP, spisi fra Marijana Jakovljevića. 

- Jovana Čavića, pok. Cvije, tužili su da se napio i da je putem u kolima, vraćajući se kući, 
pjevao ružnu pjesmu protiv Poglavnika, zbog čega je dospio u zatvor. U dopisu Kotarskoj oblasti 
u Cazinu fra Marijan piše kako su ljudi iz Osredka potvrdili da nije istina da je pjevao protiv 
Poglavnika, a sam fra Marijan za Jovana svjedoči da je pošten čovjek i miran, da se ne običaje 
napijati, ali da ga je toga puta prevarilo, te je, na kraju, zamolio: "Podpisani dakle dušobrižnik 
usudjuje se smjerno zamoliti sl. naslov, da pusti Jovana iz zatvora. Istina, i što se napio, pravo je 
da bude kažnjen, ali će mu biti dosta što je već preturio". Kopija dopisa Kotarskoj oblasti u 
Cazinu, od 17. svibnja 1942., nalazi se u: AFSP, spisi fra Marijana Jakovljevića. 

31 Tako je svjedočio: 'da je (su) rimokatoličke vjere', 'da prema uredbi vlade N. D. H. stoji (stoje) 
pod potpunom zaštitom i uživa (uživaju) potpunu zakonsku slobodu! 'pošten je i čestit, pa ga ovaj 
ured najsrdačnije preporuča! 'potpuno je pouzdan, čestit i vjeran N. D. H.'. Dosta je kopija takvih 
uvjerenja u! AFSP, spisi fra Marijana Jakovljevića. 

vlasnicima vrate njihova oteta i opljačkana dobra. Napisao je i dao mnogo 
preporuka da se stradalnicima i siromašnima materijalno pomogne. Takvih 
zamolbi i preporuka za pomoć fra Marijan je u kratkom vremenu, najviše od 16. 
do 20. lipnja 1942., napisao i izdao više od stotinu.3?2 

Znalo se za fra Marijanove intervencije u korist prijelaznika Srba, pa su ga 
oni na čije se postupke on žalio optuživali da štiti četnike i partizane, i prijetili 
da ga treba ubiti.33 

Fra Marijan je u cazinskom kraju za srpske prijelaznike na katoličku vjeru, 
da ih zaštiti od pljački, a još više da sačuva njihove živote, činio što je god mogao 
i gdje god je trebalo. Zato su oni imali u njega veliko povjerenje, prihvatili ga i 
zavoljeli. VIČ. Nikola Tojčić, koji je ležao s fra Marijanom u istoj bolničkoj sobi, 
pišući o njegovim posljednjim časovima i smrti u banjolučkoj bolnici, navodi kako 
mu je fra Marijan pripovjedio da su partizani jednom zgodom doveli sa sobom u 
Osredak nekog pravoslavnog svećenika, te da je on otvoreno kazao sakupljenim 
prijelaznicima: "Evo vam pravoslavnog svećenika! Birajte slobodno: ili ćete 
ostati, što ste sada, katolici, ili ćete preći k njemu!", a da su prijelaznici na to fra 
Marijanu odgovorili: "Mi imamo popa! — Ne ćemo njega! Ti si naš i otac i 
majka!"34 

Mislim da se može držati istinitim ovo što je vlč. Nikola Tojčić zabilježio, da 
je čuo od fra Marijana. Dosljedno tome, tendenciozno je iskrivljivanje stvarnosti 
ono što su, kao svoja sjećanja, iznijeli kasnije srbijanski akademik Pavle Savić i 
pravoslavni svećenik — raspop Vlado Zečević, koji je u početku oružanih borbi u 
Srbiji pristupio četnicima, ali ih ubrzo napustio te prešao partizanima. Njihovo 
kazivanje se razlikuju od fra Marijanovog, ali i međusobno. Vlado Zečević je 
spomenuti događaj jednom zgodom ovako opisao: "Prilikom razgovora sa jednim 





32 Kada mu se Stoja Cimeša, žena Dušana (spomenut malo prije), iz Donje Gate, potužila da je 
patrola u civilu pretražila kuću i opljačkala je, navodeći što je sve odneseno, izvijestio je o tome 
pismeno Kotarsku oblast u Cazinu. A na kraju dodao: "Da patrole pretražuju kuće, i neka; ali da 
one, koje moraju red držati, proti pljačkaše se boriti, same pljačkaju: staje pamet. Podpisani ured 
moli, da se stvar izvidi i krivci potjeraju“. Kopija pisma od 1. svibnja 1942., u: AFSP, spisi fra 
Marijana Jakovljevića. 

Mnogo kopija preporuka i zamolbi nalazi se u: AFSP, spisi fra Marijana Jakovljevića. Navodim 
samo neke primjere, da se pokaže na koji način se zauzimao za pomoć nevoljnima, ne navodeći 
njihovih imena i prezimena: "Potreba dakle velika, pa ide, da joj se pomogne. [...] Preporuča se 
najtoplije"; "Vrijedni su svake preporuke i pomoći"; "Ova je obitelj sasvim stradala, te se prebija 
po tuđim pragovima. Zato ju podpisani ured najtoplije preporuča svima vlastima N. D. D., da ju 
pomognu*; “U moljava se sl. naslov, da joj pomogne na koji način, da mogne djecu prehranjivati'; 
“Vrijedan svake preporuke, pa se podpisani nada, da će mu vlasti ići na ruku"; "Starica spala pod 
stare dane na sirotinjske grane, pa vapi za pomoć. Ovaj ured srdačno preporučuje, da joj oblast 
pomogne"; "Podpisani toplo preporuča jadnicu, koja je i boležljiva, da joj se izađe na ruku i na 
koji god način pomogne da dođe do svoga i da ne umire s djecom od glada*. 

33 () tim prijetnjama fra Marijan piše 28. travnja 1942. fra Borisu Ilovači: "Po glasinama mogao 
bih u brzo i mučenik postati. Prijete da me treba ubiti. Bio bih sretan, da poginem za povjereno 
stado. Prolazio sam između četnika i partizana i njihovih straža, no ne samo da mi nijesu ništa 
učinili, nego su mi i čast iskazali. Od druge strane dolaze prijetnje. Neka me slobodno ubiju, 
samo neka poštede izpaćeni narod, za koji se svaki dan zalažem, te sam i vojsku dobio, da nas 
štiti". Kopija pisma u: AFSP, fra Marijanova dokumentacija. A u pismu fra Franji Lipovcu, od 
25./28. srpnja 1942., u pogledu svoga zauzimanja za prijelaznike, piše: "Ovaj moj mali i sitni rad 
trn je u oku nekih, te stalno doznajem, da mi se prijeti i da me treba ubiti, jer da štitim 
partizane. Ja štitim obraćenike i sirotinju od plaćkaša, pa ako /je/ Božja, da za njih poginem: 
hvala mu!" Kopija pisma također u: AFSP, spisi fra Marijana Jakovljevića. 

34 Katolički tjednik, Sarajevo, br. 38., 26. rujna 1943. 


35 Vidi: Đoko Slijepčević, Historija Srpske pravoslavne crkve, Beograd 2002., 3. knj., str. 138- 
139. 

katoličkim sveštenikom, iznenadilo me je kad mi je, odnosno kako mi je, ispričao 
da su oni preveli pravoslavne u katoličku veru, ali, kako on reče: 'oni nikako neće 
da nam priđu, pa neka se vrate vama pravoslavcima, a mlađe ostavite nama" 
Izgleda da je ovaj sveštenik shvatio da sam došao da se pogađamo, ali sam mu 
dosta oštro rekao: 'Stariji, kao punoletni, sami će se odlučiti, ali omladina neće 
pripasti ni katolicima ni pravoslavnima, ni muslimanima, već će se ona svrstati 
u napredni omladinski pokret".36 A Pavle Savić isti događaj prikazuje na ovaj 
način: "Jednom sam išao sa Vladom Zečevićem u Cazin. Sa toga puta jedan 
detalj mi se naročito zadržao u sećanju. Na putu smo se susreli sa nekim fra 
Marijanom koji je ostavio na mene utisak pravog verskog fanatika. Susret je bio 
vrlo kratak i dramatičan. Vlada ga je upitao zašto su terorisali ljude i na njih 
vršili presiju da prelaze u katoličku veru. Fra Marijan mu je odgovorio da su oni 
imali vlast u rukama, i da su to svesno radili, a pošto je sada imamo mi, možemo 
ih vratiti u raniju veru. Na to mu je drug Vlado ljutito odgovorio: 'Naša vlast nije 
za to da nameće ljudima veru nego da im obezbedi slobodu veroispovesti i 
slobodu opredeljenja, i da ih zaštiti od nasilja kakvom su bili izloženi".37 Takvo 
razilaženje Vlade Zečevića i Pavla Savića u prikazivanju istoga događaja kojemu 
su zajedno prisustvovali, a jedan u njemu bio i aktivan suučesnik, dovoljno 
ukazuje na njihovu istinoljubivost, pa prema tome i koliko se obadvojici može 
vjerovati u prikazivanju navedenog događaja. 

Ako se zna kako je fra Marijan stvarno djelovao i što je sve poduzima i činio 
za Srbe koji su iz straha prihvatili katoličku vjeru, a iznio sam samo jedan mali 
dio toga, može se kratko reći: da je vrijedno divljenja s koliko se energije, 
odlučnosti, ustrajnosti, pa i hrabrosti, zauzimao za čovjeka koji je u nevolji, koji 
stradava i trpi. 

Ali toliki napor, kao i psihička napetost 1 brojne stresne situacije u kojima se 
u različitom prigodama našao, morali su se odraziti na njegovo zdravstveno 
stanje, i ubrzati kraj njegova života, koji je nenadano i došao. I posljednje što je 
fra Marijan poduzeo za ugroženi narod, pravoslavne prijelaznike u Katoličku 
crkvu, bila je intervencija kod najviše vlasti NDH u Zagrebu, koju je on, kako 
smo naprijed vidjeli, nekoliko puta u svojim službenim dopisima i najavljivao. 
Prema pisanju fra Dane Briševca fra Borisu Ilovači, tajniku biskupa Mišića u 
Mostaru, fra Marijan je početkom ožujka 1943. došao u samostan na Petrićevac. 
Izgledao je iscrpljen, mršav i vrlo slab. Odatle je 2-3 dana kasnije pošao u 
Zagreb, da kod najviših državnih vlasti intervenira za svoje vjernike — 
prijelaznike na katoličku vjeru. Iz Zagreba se na Petrićevac vratio poslije 3-4 
dana, u nedjelju 7. ožujka, da bi, shrvan bolešću, nekoliko dana kasnije bio 
smještenu u državnu bolnicu u Banjoj Luci, u kojoj je 16. ožujka 1943. i umro. 

Zbog toga što je pitanje prelaska pravoslavaca na katoličku vjeru, odnosno 
'prekrštavanja' ili 'katoličenja' pravoslavnih vjernika samo po sebi veoma 
složeno, a i držanje u toj stvari nekih pojedinaca unutar Katoličke crkve u NDH 
bilo možda problematično,? netko bi mogao i fra Marijanovo djelovanje označiti 





36 Vlado Zečević, "Poverenje naroda", u! Bihaćka Republika (Zbornik članaka), Beograd, 1965., 
knjiga I., str. 229. 

37 Pavle Savić, "Mirnodopski život u Bihaću omela je ofanziva“, u: Bihaćka republika, knjiga I., 
str. 253. 

% Vidi: Jurica Šalić, n. d., str. 59-60. 

39 Ne znam koliko se mogu smatrati istinitim i utemeljenim optužbe koje su iznesene u nekim 
publikacijama iz vremena neposredno nakon završetka Drugog rata. Vidi: Viktor Novak, 
Magnum crimen, Pola vijeka klerikalizma u Hrvatskoj, Zagreb 1948., osobito str. 525-597; 

kao kleronacističko i klerofašističko, kao što su to na svoj način učinili Vlado 
Zečević i Pavle Savić. Ali srpski narod u cazinskom kraju, za koji se fra Marijan 
toliko zauzimao 1 žrtvovao, nije mislio tako. O tome postoji vrlo rječito 
svjedočanstvo, zabilježeno u ZFronici Zupe Bihać, a o kojemu piše u svojim 
Autobiografskim zapisima i fra Bosiljka Ljevara. Naime, po svršetku rata došao 
je u župni ured u Bihać dr. Groznik, Slovenac, advokat u Cazinu, te pričao kako 
se poslije fra Marijanove smrti susreo sa seoskim knezom iz Osredka, sela u 
kojem je fra Marijan boravio i djelovao. U razgovoru između dr. Groznika i kneza 
bilo je riječi i o fra Marijanu. Na pitanje dr. Groznika: "Kneže, eto ti si dobro 
poznavao pokojnoga fra Marijana, s njim si se sigurno često sastajao i 
razgovarao o nevoljama ovoga rata, pa što bi mi mogao reći o fra Marijanu kao 
čovjeku i svećeniku?" Knez je odgovorio: "Dragi doktore, mislim da sam fra 
Marijana dobro poznavao i mogu reći da je bio Božji čovjek. On je dobro znao 
komu služi i tko mu je Gospodar. Tjerao je samo Božju politiku.“ Veće priznanje 
fra Marijanu i pozitivniju ili bolju ocjena za njegovo svećeničko i dobrotvorno 
djelovanje nisu se mogli izreći, a izrekao ih je Srbin. 

O fra Marijanovu odlasku među pravoslavne Srbe i o njegovu djelovanju 
među prijelaznicima na katoličku vjeru u selima cazinskog kraja govorio sam 
opširnije budući da se radilo o najmasovnijem prijelazu pravoslavnih vjernika na 
katoličku vjeru u Bosni, a istovremeno i o velikim stradanjima tih prijelaznika. 


Fra Anto Hrvat 1 fra Drago Prpić — u Barlovcima 


Od 1929. do sredine 1942. u Barlovcima je bio župnik fra Anto Hrvat,4! a 
sljedeće tri godine fra Drago Prpić.42 Nema nigdje ništa zapisano o konkretnim 
djelima i postupcima te dvojice svećenika franjevaca prema Srbima i njihovu 
prelasku na katoličku vjeru, nego samo šturi podatak za fra Antu: da je spašavao 
župljane i susjedne pravoslavce od progona i pogroma,43 a za fra Dragu: da se 
tijekom rata zauzimao za susjedne pravoslavce u barlovačkoj župi.“ 

U župi Barlovci je također bilo prijelaza pravoslavnih na katoličku vjeru. 
Radilo se, zapravo, o izdavanju potvrda o prelascima u drugoj polovici 1941.1 
tijekom 1942. godine. U 1942. godini u župnu Maticu krštenih su upisana, kao 
krštena, 63 novorođenčeta pravoslavnih roditelja, iz sela Dragočaj, Prijakovci i 
Ramići. Roditelji te djece prethodno su sigurno bili uvedeni među prijelaznike na 
katoličku vjeru, inače im se ni djeca ne bi krstila u Katoličkoj crkvi. Vjerojatno je 


Dokumenti o protunarodnom radu 1 zločinima jednog dijela katoličkog klera (prir. Joža Horvat i 
Zdenko Štambuk) Zagreb, 1946., str. 39-410. 

4 Kronika župe Bihać str. 40 - Župni ured Bihać. Vidi također: AFSP, Bosiljko Ljevar, 
Autobiografski zapisi, str. 121. 

41 Rođen je 11. studenoga 1888. u Staroj Rijeci, od oca Ive i majke Marije r. Bujadilović. Krsno 
ime mu je bilo Franjo. U franjevački red je stupio ulaskom u novicijat 14. srpnja 1909., dok je 
jednostavne zavjete položio godinu dana kasnije, o svečane 20. srpnja 1913. Za svećenika je 
zaređen 3. kolovoza 1913. Nakon toga je vršio službe kapelana na Petrićevcu, u Bihaću, na 
Plehanu, u Koraću, Sanskom Mostu, Sokolinama, Šimićima, Barlovcima i u Ivanjskoj. Bio je 
gvardijan na Petrićevcu od 1942. do 1945. Umro je u Barlovcima 9. ožujka 1967. 

42 Rodio se u Krivom Putu, kraj Senja, 20. lipnja 1906. Gimnaziju je pohađao u Senju i Ogulinu, 
a završio u Dječačkom sjemeništu u Visokom. U franjevački red je stupio ulaskom u novicijat 29. 
lipnja 1927. Jednostavne zavjete je položio 30. lipnja 1928., svečane 30. lipnja 1931., a za 
svećenika je zaređen 29. lipnja 1934. Bio je kapelan u jajcu, Zenici i na Petrićevcu, a župnik u 
Žitačama, Ivanjskoj, Vitezu, Barlovcima i Sasini. Umro je u bolnici Sanskom Mostu 29. prosinca 
1958. 


43 Jurica Šalić, n. d., str. 171-172. 
4 Jurica Šalić, n. d, str. 133. 

bilo i drugih pravoslavnih vjernika iz navedenih sela koji su se prijavili za 
prijelaz na katoličku vjeru, ali o tome preciznih podataka nemamo. Međutim, 
bez obzira koliko ih je bilo, sigurno se ni u njihovu slučaju nije radilo ni o 
kakvom prekrštavanju, pa ni pokatoličavanju, nego su i fra Anto Hrvat i fra 
Drago Prpić pravoslavce, koji su im dolazili, prihvaćali i upisivali kao 
prijelaznike u Katoličku crkvu, i o tome im izdavali odgovarajuće potvrde samo 
da ih se zaštiti od progona i drugih nasilja, pa i smrti. Osobno sam čuo kako se 
priča da su se pravoslavni Srbi jednom zgodom skupili u crkveno dvorište u 
Barlovcima i župniku fra Dragi Prpiću iznijeli svoj strah od nasilja i pogroma. 
On ih je hrabrio neka se ne boje, i da im se neće ništa zlo dogoditi, odnosno da im 
se to može dogoditi samo 'preko njega mrtva". 

Koliko mi je poznato, nitko od Srba nije u navedenim selima barlovačke 
župe ubijen kod svoje kuće radi toga što je bio Srbin i pravoslavne vjere. Možda 
je to zasluga i fra Ante Hrvata i fra Drage Prpića. Stoga je bezočna neistina i 
lažna tvrdnja koju je iznio dr. Zdravko Antonjić, da je u mjesecu lipnju 1941. u 
selu Ramići izvršen masovni pokolj na zvjerski način, i da je tom zgodom ubijeno 
na mučki način preko 100 Srba.45 

Osobno sam poznavao između godine 1950. 1 1955. u Ramićima više Srba 
pravoslavaca, prezimenom Savića i Tadića, koji su se odnosili vrlo prijateljski 
prema tadašnjem župniku fra Vladi Ljevaru, a mislim da toga ne bi bilo da nisu 
osjetili na sebi dobrotu ranijih župnika u Barlovcima. Uvjerenja sam da je 
upravo prisjećanje na dobrotvorno držanju prema Srbima i pravoslavnima fra 
Ante i fra Drage u vrijeme Drugog svjetskog rata imalo utjecaja da za nedavnog 
ratnog bjesnila nije srušena, poput nekih drugih, i barlovačka župna crkva. 


Fra Anto Perković — u Župi 1 samostanu Petrićevac 


U Urudžbenom zapisniku župe Petrićevac ima uvedenih u 1941. godini 20- 
ak odluka kotarske oblasti u Banjoj Luci, te dopuštenja Biskupskog Ordinarijata 
o prelasku pojedinaca ili cijelih obitelji s pravoslavne na katoličku vjeru. U 
godini 1942. ima upisanih takvih slučajeva oko 170. A iz sačuvanog Spiska 
prijelaznika,*% vidi se da ih je bilo više stotina, oko 450, bilo da se radilo o 
pojedinim osobama ili o višečlanim obiteljima. Dobar dio njih je bio iz Banje 
Luke, ali su se za prijelaz na katoličku vjeru javljali u župu Petrićevac, u kojoj je 
tada župnik, a i gvardijan, bio fra Anto Perković.47 Velik broj prijavljenih za 
prelazak u kratkom vremenu može se tumačiti jedino strahom prouzrokovanim 
zločinom koji je 7. veljače 1942. izvršen nad Srbima u Drakuliću, Motikama i 
Šargovcu. To potvrđuje i fra Anto u svom pismu od 11. listopada 1973. fra 
Anđelu Kajiću, u kojem iznosi neka sjećanja na spomenuti zločin, te govori kako 
su mu nakon toga dolazili brojni banjolučki Srbi i tražili da prijeđu u Katoličku 
crkvu. Navodi da mu je većina njih govorila: "Oče, ja ne bih prešao, ali moram da 





45 Zdravko Antonić, Dokumenta o genocidu nad Srbima u Bosni 1 Hercegovini od aprila do 
avgusta 1941, Akademija nauka i umjetnosti Republike Srpske, Banja Luka — Srpsko Sarajevo, 
2001., str. 129. 

46 Nalazi se u arhivu franjevačkog samostana Petrićevac. 

41 Rođen je 27. srpnja 1901. u Vržeralima, župa Podhum, kod Livna, od oca Blaža i majke 
Marije r. Kuliš. Stupio je u franjevački red 1919., jednostavne zavjete položio 16. srpnja 1920., a 
svečane 19. srpnja 1923. Za svećenika je zaređen 3. lipnja 1928. Umro je u Livnu 2. studenoga 
1982. 

spasim život svoj i svoje obitelji'.#8 A primani su u Katoličku crkvu jer im se 
željelo pomoći i zaštiti od novih zločina. Da je upravo to bio motiv zbog kojega je 
udovoljavano njihovim molbama, potvrđuje sam fra Anto u spomenutom svom 
pismu, kad kaže: "Tada sam odlučio, da svima ovim izdam potvrdu da su prešli u 
katoličku Crkvu premda nisu. Usrdno sam svakoga zamolio, da to ni Njemcima 
ni hrvatskim vlastima nikako ne odaju. Znam šta bi mi bilo, da me je samo jedan 
izdao. [...] Svi su pošteni bili pa se to nije dogodilo [...]?.49 

Fra Anto otkriva još jednu važnu zanimljivost — kakav je, naime, stav u tom 
pogledu zauzimao biskup banjolučki, fra Jozo Garić. On je ubrzo nakon 
navedenog zločina nad Srbima pozvao fra Antu na razgovor. Veoma ljut, kazao 
je: "To nije lijepo, nije pošteno [...]. Najveća je ludost nevine ubijati, a posebno 
žene i djecu". Da li istom zgodom, ili nešto kasnije, ne zna se, fra Anto je s 
biskupom razgovarao o brojnim prijavama pravoslavnih Srba za prelazak u 
Katoličku crkvu, te mu je biskup u svezi s tim rekao: "Vidim da ti Banjalučani 
rado dolaze za prijelaz u Katoličku Crkvu. Ovim ti dajem generalnu dozvolu i 
ovlaštenje za sve prijelaznike, koji kod tebe zatraže prijelaz. Cini kako znaš da je 
najbolje. Spasavaj, sinko, samo glave".50 

Iz tih nekoliko navedenih podataka vidi se da i ulogu fra Ante Perkovića na 
Petrićevcu u pogledu prelazaka pravoslavnih na katoličku vjeru treba 
promatrati kao sudjelovanje u spašavanju Srba, a nikako ne kao vršenje prisile i 
'zločina' nad pravoslavnim Srbima. 


Poput spomenutih franjevaca ponašao se i dijecezanski svećenik vlč. Grga 
Blažević. Po navodima pravoslavnih pisanih izvora, a suprotno optužbi Viktora 
Novaka, vlč. Grga Blažević, župnik u Bosanskom Novom, čije prezime on 
pogrešno navodi (Knežević!), ne samo da nije vršio nasilno pokatoličavanje, niti 
provodio katoličku propagandu, već je mnogim Srbima i živote spašavao, Prema 
zapisničkoj izjavi prof. Svetozara Dušanića, danoj Svetom arhijerejskom sinodu 
u Beogradu 22. studenoga 1942.: ,On je cijele grupe Srba seljaka koje su ustaše 
vodili na stradanje spasavao od smrti, tvrdeći za njih da su katolici. Na 
primjedbe ustaša da su to Srbi iz obližnjih sela, on je odgovarao: "To su bili Srbi, 
ali sam ih pokrstio'. Zatim bi oslobođene seljake puštao njihovim kućama“ 
(Srpska pravoslavna eparhija banjalučka 1900-2000, Sematizam, Banja Luka 
2000., str. 92-98, bilj. 30) 


Zaključak 


Ovim sam prikazom pokušao baciti malo više svjetla na stajalište, držanje i 
djelovanje Katoličke crkve i njezinih pripadnika i službenika u pogledu 
osjetljivog pitanja prijelaza pravoslavnih vjernika Srba na katoličku vjeru. 
Smatram da se, na temelju svega iznesenoga, može ustvrditi kako se — u pogledu 
bilo formalnog bilo fiktivnog prijelaza pravoslavnih Srba u Katoličku crkvu — na 
držanje i djelovanje franjevaca: fra Viktora Sakića, fra Bosiljka Ljevara, fra 
Marijana Jakovljevića, fra Ante Hrvata, fra Drage Prpića i fra Ante Perkovića, 
kao i vlč. Grge Blaževića, u ovom sjeverozapadnom dijelu Bosne, odnosno na 
širem i užem području franjevačkog samostana Petrićevac, ne može staviti 





48 Pismo se čuva u arhivu franjevačkog samostana Gorica, Livno, kutija br. 467, Ostavštine: Br. 
Anđeo Kaić, br. 1, k. 1-4. Objavio ga je Martin Planinić, Fra Tomislav Filipović žrtva klevete, 
Suica /1992./, str. 121-125. Citirani tekst je na str. 122. 


49 Martin Planinić, n. d., str. 122. 
50 Martin Planinić, n. d, str. 121-122. 

nikakav utemeljen prigovor. Naprotiv, njihovo držanje i djelovanje se može i 
mora označiti i ocijeniti kao čovječno i čovjekoljubivo, pa 1 više od toga, jer su išli 
za tim da zaštite i spase živote onih koji su se u tim vremenima osjećali 
ugroženima i bili izloženi zlostavljanju i nasilju. 

Uvjeren sam da se upravo na nekoga od naprijed navedenih franjevaca 
odnosi ono što je na suđenju nadbiskupu Alojziju Stepincu 8. listopada 1946. 
iznio u svojoj završnoj riječi odvjetnik dr. Natko Katičić. On je, naime, tada 
kazao: "Ja znam slučaj jednoga fratra iz Bosne, kada su nastupile one stvari 
(misli se na prijelaze pravoslavnih na katoličku vjeru — op. m.) i ljudi dolazili k 
njemu da ih prekrsti (i dr. Katičić koristi pogrešan izraz 'prekrsti' — op. m.) pa je 
onda on govorio: 'Ja tebe krstim a ti ćeš vjerovati dalje kao i do sada, a kada dođe 
vrijeme ti ćeš slobodno odlučiti".5! Budući da je dr. Katičić bio rodom iz Bihaća, 
sigurno mu je moglo biti poznato držanje osobito bihaćkog župnika, 1 zato 
smatram da se navedene njegove riječi odnose najprije na fra Viktora Sakića. U 
svakom slučaju, te riječi pokazuju da su franjevci prihvaćali pravoslavne Srbe, 
ali ne samo da od njih nije traženo da moraju napustiti svoju pravoslavnu vjeru, 
nego ih se ohrabrivalo da ostanu u svojoj vjeri, a kada više ne bude nikakvih 
pritiska i pogibelji sami će odlučivati o svojoj vjerskoj i crkvenoj pripadnosti. 

Primanje pravoslavnih Srba u Katoličku crkvu, ili samo izdavanje potvrda 
da su prešli na katoličku vjeru, a ustvari nisu, bilo je u ondašnje vrijeme i u 
prilikama kakve su vladale najviše i jedino što su mogli učiniti ili poduzeti da bi 
ih koliko-toliko zaštitili i kako-tako im pomogli. 


Zločini se čine u svakom ratu, i čine ih sve zaraćen strane. Posebno ih je bilo 
u Drugom svjetskom ratu, kao i u ovom nedavnom na našim prostorima. Ti se 
zločini, međutim, nekada niječu ili umanjuju, a nekada se uvećavaju ili 
izmišljaju. Pored zločina stvarno u ratu počinjenih, zločini su i nijekanja 1 
umanjivanja tih zločina; a isto tako zločini su i uveličavanja i izmišljanja zločina 
koji se nisu dogodili, ili njihovo pripisivanje nekome tko ih nije počinio. A to se 
događa kad se Katoličkoj crkvi pripisuje, i kad ju se okrivljuje i optužuje za 
nasilno 'prekrštavanje' i 'katoličenje' pravoslavnih Srba. 


51 Stenografski zapis završne riječi branitelja dr. Natka Katičića na suđenu Alojzija Stepinca, 
u: Zagreb, Hrvatski državni arhiv, stup 6/1946., Vrhovni sud NRH, F. 1561, kut. 8, list 1108. 

U pisanom podnesku Katičićeve obrane A. Stepinca, koji je objavljen u zborniku: Stepinac mu 
Je ime, knj. 1, Zagreb 1991., str. 212-214, a zatim prenesen i u knjizi! Proces Alojziju Stepincu 
(prir. Marina Štambuk-Škalić, Josip Kolanović i Stjepan Razum), izd. KS, Zagreb 1997., str. 219- 
222, u pogledu prekrštavanja Srba Katičić kaže: "Često se primalo sa sviješću da će se isti 
jednom ipak vratiti na svoju vjeru, kao što je rekao neki svećenik u Bosni: 'Ja te primam, no ti 
ćeš vjerovati kao i do sada". Vidi: Proces Alojziju Stepincu, str. 221. 


